**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 2010/2020

**1330a**

**Spoločná správa**

výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330) vo výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre zdravotníctvo ako gestorský výbor pri rokovaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330); (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

 Národná rada Slovenskej republiky uznesením č. 1870 z 30. novembra 2022 po prerokovaní vládneho návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet a

 Výboru Národnej rady Slovenskej republiky pre zdravotníctvo

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokovalvládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330) dňa 30. novembra 2022 a odporučil Národnej rade Slovenskej republiky návrh zákona schváliť (uznesenie č. 638 z 30. novembra 2022).

 **Výbor Národnej rady Slovenskej republiky pre financie a rozpočet** prerokovalvládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330) dňa 30. novembra 2022 a odporučil Národnej rade Slovenskej republiky návrh zákona schváliť (uznesenie č. 416 z 30. novembra 2022).

 **Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330) dňa 30. novembra 2022 a odporučil Národnej rade Slovenskej republiky návrh zákona schváliť s pozmeňujúcimi návrhmi (uznesenie č. 185 z 30. novembra 2022).

**IV.**

 Z uznesení výborov uvedených pod bodom III. tejto správy vyplývajú pozmeňujúce návrhy:

**1.** **Do čl. I sa vkladajú nové body 1 až 9**, ktoré znejú:

„1. V § 39 odseky 6 a 7 znejú:

 „(6) Žiadosť o zaradenie do špecializačného štúdia alebo certifikačnej prípravy podáva zdravotnícky pracovník. Špecializačné štúdium alebo certifikačná príprava začína dňom doručenia žiadosti.

(7) Ak žiadosť o zaradenie do špecializačného štúdia alebo certifikačnej prípravy neobsahuje náležitosti podľa odseku 5 vzdelávacia ustanovizeň vyzve v lehote 30 dní zdravotníckeho pracovníka na doplnenie žiadosti s upozornením, že ak zdravotnícky pracovník nedoplní žiadosť v stanovenej lehote, vzdelávacia ustanovizeň vyradí zdravotníckeho pracovníka zo špecializačného štúdia alebo z certifikačnej prípravy.“.

Poznámka pod čiarou k odkazu 31aa sa vypúšťa.

Na základe požiadaviek LOZ, sa z dôvodu zefektívnenia ďalšieho vzdelávania mení spôsob zaradovania zdravotníckeho pracovníka do špecializačného štúdia alebo certifikačnej prípravy. Špecializačné štúdium alebo certifikačná príprava začína dňom doručenia žiadosti vzdelávacej ustanovizni na základe žiadosti zdravotníckeho pracovníka nie zamestnávateľa ako v súčasnosti.

2. V § 39 sa vypúšťajú odseky 8 a 9.

Doterajšie odseky 10 až 12 sa označujú ako odseky 8 až 10.

Legislatívno-technická úprava.

 3. V § 39 ods. 8 sa slová „odsekov 6 až 8“ nahrádzajú slovami „odseku 6“.

Náhrada mzdy za poskytnuté voľno predstavuje rozhodujúcu výšku nákladov, ktoré má zdravotnícky pracovník povinnosť vrátiť v prípade nedodržania svojho stabilizačného záväzku. Na základe požiadaviek LOZ sa navrhuje minimalizovať výšku nákladov, ktoré má zdravotnícky pracovník povinnosť vrátiť za pracovné voľno poskytnuté zamestnávateľom na praktickú časť špecializačného štúdia.

4. § 39a sa dopĺňa odsekom 4, ktorý znie:

„(4) Poskytovateľ, ktorý je štátnou rozpočtovou organizáciou, štátnou príspevkovou organizáciou alebo právnickou osobou so 100% majetkovou účasťou štátu, nemôže v dohode o zvyšovaní kvalifikácie uzatvorenej podľa osobitného predpisu vyžadovať od zdravotníckeho pracovníka vrátenie nákladov za poskytnutú náhradu mzdy vrátane odvodov za pracovné voľno poskytnuté na praktickú časť špecializačného štúdia, počas ktorého zdravotnícky pracovník vykonával prácu zdravotníckeho pracovníka u iného poskytovateľa, ktorý je štátnou rozpočtovou organizáciou, štátnou príspevkovou organizáciou alebo právnickou osobou so 100% majetkovou účasťou štátu.“.

Na základe požiadaviek LOZ, sa ďalej neumožňuje, aby zamestnávateľom rezidenta poskytovateľ ambulantnej zdravotnej starostlivosti.

5. V § 39b ods. 2 sa na konci pripája táto veta: „Zamestnávateľom rezidenta môže byť iba poskytovateľ ústavnej zdravotnej starostlivosti.“.

Na základe požiadaviek LOZ, sa stanovuje maximálna lehota prerušenia rezidentského štúdia v dôsledku skončenia pracovného pomeru z dôvodov okolností hodných osobitného zreteľa.

6. V § 39b ods. 12 sa vypúšťajú slová „v dôsledku okolností hodných osobitného zreteľa, ktoré rezident nemohol ovplyvniť svojím konaním“ a na konci sa pripája táto veta: „Rezidentské štúdium je možné z dôvodu skončenia pracovného pomeru prerušiť najviac na dva roky.“

Legislatívno-technická úprava.

7. V § 39b sa vypúšťa odsek 23.

 Doterajšie odseky 24 až 27 sa označujú ako odseky 23 až 26.

Legislatívno-technická úprava.

8. § 39b sa dopĺňa odsekom 27, ktorý znie:

„(27) Zamestnávateľ rezidenta nemôže rezidenta zaväzovať, aby po ukončení rezidentského štúdia zotrval u neho v pracovnom pomere alebo požadovať úhradu nákladov vynaložených na jeho vzdelávanie, ak uňho rezident nezotrvá v pracovnom pomere .“.

Na základe požiadaviek LOZ, sa mení doterajší spôsob rezidentského štúdia. Zamestnávateľ zdravotníckeho pracovníka zaradeného do rezidentského štúdia nebude oprávnený zaväzovať ho zotrvať v pracovnom pomere u zamestnávateľa po ukončení rezidentského štúdia alebo požadovať od neho úhradu nákladov vynaložených na jeho vzdelávanie.

9. V § 82 ods. 6 písm. h) sa slová „§ 39b ods. 26“ nahrádzajú slovami „§ 39b ods. 25“.“.

Legislatívno-technická úprava.

Nasledujúce body sa primerane prečíslujú.

Tieto body nadobúdajú účinnosť 1. januára 2023, čo sa premietne do ustanovenia o účinnosti.

 **Výbor NR SR pre zdravotníctvo**

 **gestorský výbor odporúča s c h v á l i ť**

**2. V čl. I bod 1** znie:

„1. V § 80a ods. 1 sa slová „1,40-násobok“ nahrádzajú slovami „1,50-násobok“.“.

Odôvodnenie: Legislatívno–technická úprava z dôvodu potreby novelizácie zákona v znení platnom, nie účinnom.

 **Výbor NR SR pre zdravotníctvo**

 **gestorský výbor odporúča s c h v á l i ť**

**3. V čl. I bod 3** znie:

„3. V § 80b odsek 5 znie:

„(5) Základná zložka mzdy zdravotníckeho pracovníka uvedeného v § 80a ods. 1 sa navyšuje za každý odpracovaný rok výkonu zdravotníckeho povolania v zdravotníckom zariadení, ktorý je súhrnom dvanástich mesiacov, o 0,015-násobok priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom sa priznáva základná zložka mzdy. Základná zložka mzdy zdravotníckeho pracovníka uvedeného v § 80a ods. 2 sa navyšuje spôsobom podľa prvej vety o 0,03-násobok priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom sa priznáva základná zložka mzdy. Základná zložka mzdy zdravotníckeho pracovníka uvedeného v § 80aa až 80aw sa navyšuje spôsobom podľa prvej vety o 0,01-násobok priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom sa priznáva základná zložka mzdy. Základnú zložku mzdy zdravotníckeho pracovníka uvedeného v § 80a možno navýšiť najviac za tridsať odpracovaných rokov a základnú zložku mzdy zdravotníckeho pracovníka uvedeného v § 80aa až 80aw možno navýšiť najviac za dvadsať odpracovaných rokov. Ak má zdravotnícky pracovník dohodnutý pracovný pomer na kratší pracovný čas, navýšená základná zložka mzdy za odpracované roky výkonu zdravotníckeho povolania zodpovedá dohodnutému kratšiemu pracovnému času. Ak zdravotnícky pracovník uvedený v § 80a až 80aw vykonáva odborné pracovné činnosti, špecializované pracovné činnosti alebo certifikované pracovné činnosti súbežne vo viacerých zdravotníckych povolaniach alebo vykonáva odborné pracovné činnosti, špecializované pracovné činnosti alebo certifikované pracovné činnosti súbežne v pracovných pomeroch s viacerými poskytovateľmi zdravotnej starostlivosti, do počtu odpracovaných rokov tohto zdravotníckeho pracovníka sa započíta doba, počas ktorej súbežne vykonával viacero zdravotníckych povolaní alebo počas ktorej mal súbežne uzatvorené pracovné pomery s viacerými poskytovateľmi zdravotnej starostlivosti, iba raz.“.“.

Legislatívno–technická úprava z dôvodu potreby novelizácie zákona v znení platnom, nie účinnom.

 **Výbor NR SR pre zdravotníctvo**

 **gestorský výbor odporúča s c h v á l i ť**

**4. V čl. I sa za bod 3** vkladajú nové body 4 a 5, ktoré znejú:

„4. V § 80b sa za odsek 8 vkladá nový odsek 9, ktorý znie:

„(9) Zdravotníckemu pracovníkovi uvedenému v § 80a až § 80aw sa do počtu odpracovaných rokov započíta aj doba výkonu základnej vojenskej služby.“.

Doterajší odsek 9 sa označuje ako odsek 10.

Doplnenie započítavania základnej vojenskej služby do odpracovaných rokov sa navrhuje v súvislosti so zámerom naplnenia požiadaviek zástupcov Lekárskeho odborového združenia, ktorými sa zabezpečí stiahnutie hromadných výpovedí zo strany lekárov v ústavných zdravotníckych zariadeniach.

 5. V  § 80b ods. 10 sa slová „odsekov 5 až 8“ nahrádzajú slovami „odsekov 5 až 9“.“.

Nasledujúce body sa primerane prečíslujú.

Body 4 a 5 nadobudnú účinnosť 1. januára 2023, čo sa premietne do článku upravujúceho účinnosť zákona.

Legislatívno–technická úprava v súvislosti s doplnením započítavania základnej vojenskej služby do počtu odpracovaných rokov zdravotníckeho pracovníka uvedeného v § 80a ods. 1.

 **Výbor NR SR pre zdravotníctvo**

 **gestorský výbor odporúča s c h v á l i ť**

**5. V čl. I bod 4** znie:

„4. V § 102as sa slová „§ 80b ods. 5 až 8“ nahrádzajú slovami „§ 80b ods. 5 až 9“.

Legislatívno–technická úprava v súvislosti s doplnením započítavania základnej vojenskej služby do počtu odpracovaných rokov zdravotníckeho pracovníka uvedeného v § 80a ods. 1.

 **Výbor NR SR pre zdravotníctvo**

 **gestorský výbor odporúča s c h v á l i ť**

**6**. **Čl. I sa dopĺňa bodom 5**, ktorý znie:

„5. Doterajší text § 102as sa označuje ako odsek 1 a dopĺňa sa odsekom 2, ktorý znie:

„(2) Základná zložka mzdy zdravotníckeho pracovníka uvedeného v § 80a ods. 2 sa do 31. decembra 2024 navyšuje spôsobom podľa § 80b ods. 5 prvej vety o 0,025-násobok priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom sa priznáva základná zložka mzdy.“.“.

Legislatívno–technická úprava z dôvodu potreby novelizácie zákona v znení platnom, nie účinnom.

 **Výbor NR SR pre zdravotníctvo**

 **gestorský výbor odporúča s c h v á l i ť**

**7**. **Čl. I sa dopĺňa bodom 5,** ktorý znie:

„5. Doterajší text § 102as sa označuje ako odsek 1 a dopĺňa sa odsekom 2, ktorý znie:

„(2) Na rezidenta zaradeného do rezidentského štúdia do 31. decembra 2022 sa po úspešnom ukončení rezidentského štúdia v špecializačnom odbore inom ako všeobecné lekárstvo vzťahujú povinnosti podľa odseku § 39b ods. 13 alebo tieto povinnosti:

a) bezodkladne začať vykonávať zdravotnícke povolanie podľa [§ 3 ods. 4 písm. a)](https://www.slov-lex.sk/pravne-predpisy/SK/ZZ/2004/578/20230101.html#paragraf-3.odsek-4.pismeno-a) v špecializačnom odbore, v ktorom úspešne ukončil rezidentské štúdium u zamestnávateľa, ktorý podal žiadosť o zaradenie zdravotníckeho pracovníka do rezidentského štúdia, a to úhrnne najmenej päť rokov počas siedmich rokov od úspešného absolvovania špecializačnej skúšky najmenej v rozsahu ustanoveného týždenného pracovného času alebo úhrnne päť rokov počas desiatich rokov od úspešného absolvovania špecializačnej skúšky najmenej v rozsahu polovice ustanoveného týždenného pracovného času,

b) oznámiť ministerstvu zdravotníctva do 30 dní od začatia poskytovania zdravotnej starostlivosti názov a adresu sídla poskytovateľa, dohodnutý pracovný čas, dátum začatia poskytovania zdravotnej starostlivosti a bezodkladne každú zmenu týchto údajov.“.

Prechodné ustanovenia nadväzujúce na navrhované zmeny v § 39b.

 **Výbor NR SR pre zdravotníctvo**

 **gestorský výbor odporúča s c h v á l i ť**

**8. Čl. II** sa vypúšťa.

Doterajší čl. III sa označuje ako čl. II.

V nadväznosti na vypustenie čl. II sa upraví názov zákona a vypustenie čl. II sa premietne aj do článku upravujúceho účinnosť zákona.

Odôvodnenie: Legislatívno–technická úprava z dôvodu potreby novelizácie zákona v znení platnom, nie účinnom.

 **Výbor NR SR pre zdravotníctvo**

 **gestorský výbor odporúča s c h v á l i ť**

**V.**

 Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330) **s c h v á l i ť s pozmeňujúcimi návrhmi.**

 1. Spoločná správa obsahuje  **8** pozmeňujúcich návrhov.

 Súčasne navrhol, aby sa

 o  bodoch **1 až**  **8** hlasovalo **s p o l o č n e**  s návrhom gestorského výboru **s c h v á l i ť.**

 2. Výbor poveril spoločného spravodajcu výborov **Mareka Krajčího** predniesť v súlade s § 80 ods. 1 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a súčasne poveril poslanca **Mareka Šefčíka** člena Výboru Národnej rady Slovenskej republiky pre zdravotníctvo za náhradníka k predmetnému návrhu zákona v prípade neúčasti spravodajcu.

 Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1330a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 186 z 30. novembra 2022.

Bratislava, 30. novembra 2022

**Anna Z á b o r s k á, v. r.**

podpredsedníčka

Výboru Národnej rady Slovenskej republiky

pre zdravotníctvo